Słowjanske rěče jemu hižo wot dźěćatstwa leža. „W šuli wuknjech rušćinu. Ze swojej mandźelskej Urszulu hač do dźensnišeho krok po kroku pólšćinu wuknu. Wot lěta 2004 dźěłam w Zhorjelcu jako swobodny, zjawnje skazany a wobkrućeny přełožowar za pólšćinu“, powěda Lutz Jankus. Jako wokrjesny radźićel skutkuje 49lětny na namjet AfD w přiradźe za serbske naležnosće Zhorjelskeho wokrjesneho sejmika. Čestnohamtsce angažuje so wón hižo mnohe lěta jako nazwučowar w ST Lok Zhorjelc we wobłuku dźěćaceho płuwanja a na krajnej runinje jako sudnik w płuwanju.
szl_Latn